Drie mans vas ná huisroof | Netwerk24
Drie mans vas ná huisroof
Malmesbury-polisie ondersoek ’n klag van huisroof ná vyf mans op ’n plaashuis op die Klipheu­wel-pad toegesak het.
Volgens polisiewoordvoerder, kapt. Marco Heydenrych, was die huiseienaar aan die slaap toe hy omstreeks 23:15 Vrydag 18 Janu­arie wakker geword het van ’n geluid by die deur. Hy en nog ’n huisbewoner het in die kamer gebly. Vyf mans het die kamerdeur oopgedwing en die kamer binnegekom. Die klaer het glo een van die mans herken. Die verdagtes het die twee huisbewoners gedwing om op te staan en hul hande vasgebind. Die verdagtes het met ’n horlosie en selfone te voet van die toneel gevlug.
Heydenrych het gesê drie verdagtes is 20 Januarie in Philadelphia vasgetrek nadat hulle glo nog ’n slagoffer probeer beroof het. Een van die verdagtes is positief deur die klaer geïdentifiseer as die verdagte wat hy in die huisroof herken het.